Predkladacia správa

Návrh súhrnnej správy o ukončení procesu schvaľovania operačných programov Slovenskej republiky na roky 2007 – 2013 je predkladaný na rokovanie vlády SR na základe úlohy B. 2 uznesenia vlády SR č. 45/2008 zo 16. 1. 2008.
Nakoľko materiál má len informatívny charakter, v súlade s bodom 3.1.5 Metodického pokynu na prípravu a predkladanie materiálov na rokovanie vlády SR, nebol predmetom medzirezortného pripomienkového konania. 
Cieľom predkladaného materiálu je podať chronologickú informáciu vláde SR o procese schvaľovania všetkých operačných programov. 
V materiáli sú podané informácie o globálnych a špecifických cieľoch, prioritných osiach a štruktúrované finančné plány jednotlivých operačných programov.
Obsahom správy sú aj informácie o míľnikoch v procese vypracovávania každého operačného programu, o konaní a záveroch monitorovacích výborov a harmonogram výziev na rok 2008 ako aj už vyhlásené výzvy.
Predkladaný materiál nemá finančný, ekonomický, environmentálny vplyv, vplyv na zamestnanosť ani podnikateľské prostredie.